钦定古今图书集成/明伦汇编/闺媛典/第014卷 > 《梧桐士女图为钱孟实题四首》邹亮
## 钦定古今图书集成/明伦汇编/闺媛典/第014卷 > 《梧桐士女图为钱孟实题四首》邹亮

兰膏腻滑金钗溜，绣带斜分躲香袖。锁窗睡起思娇
慵，练裙六幅湘波皱。

“月转虚栏风满林”，碧云迢递银河深。香尘不到罗袜
冷，下阶踏碎梧桐阴。

萧郎不归春意阑。梦绕梨云花作团。银塘路冷芙蓉
老。锦鸳怨入秋风寒。

楚云湘水鳞鸿杳。两点春山愁不扫。低徊顾影悄无
言，明朝只恐朱颜老。